|  |  |
| --- | --- |
| MESTNA OBČINA MARIBOR  **MESTNI SVET** | Ulica heroja Staneta 1, SI-2000 Maribor  T: +386.2.2201 000, E: mestna.obcina@maribor.si  S: http://www.maribor.si  Davčna številka: SI12709590, Matična številka: 5883369 |

Številka: 0130-161/2021-10

Datum: 17.09.2021

\*0130-161/2021-10\*

**Z A P I S N I K**

**25. redne seje mestnega sveta Mestne občine Maribor, ki je bila 16. septembra 2021, ob 16. uri v prostorih Narodnega doma Maribor, Ulica kneza Koclja 9, Maribor.**

*Uvodoma je župan, Aleksander Saša ARSENOVIČ predstavil naslednje prihajajoče projekte v Mestni občini Maribor.*

**1. TOČKA**

**OTVORITEV SEJE IN UGOTOVITEV SKLEPČNOST**

Sejo je pričel in vodil župan, Aleksander Saša ARSENOVIČ. Ugotovil je, da je na seji od 45 svetnic/svetnikov prisotnih **37** svetnic/svetnikov, tako da lahko mestni svet, po določilu 52. člena poslovnika mestnega sveta veljavno odloča.

**Prisotni so bili:**

Tamara KURNIK, mag. Stojan AUER, Aljaž BRATINA, Ivan CELCER, Vladimira COKOJA, Breda ČEPE VIZJAK, Primož JUHART, Tatjana FETAHI, Tatjana FRANGEŽ, Tjaša GOJKOVIČ, Barbara GLAVIČ, Darko HERGAMAS, Alenka ISKRA, Ljubica JANČIČ, Igor JURIŠIČ, Jožef ŠKOF, Metka KOLER, Jelka KOLMANIČ, Tina KOMOČAR, Zdenka KRIŽANIČ, Vid LEŠNIK, mag. Bernard MEMON, dr. Samo Peter MEDVED, Katarina MEJAL, Milan MIKL, Dragica MLINARIČ, Matej PAVLIČ, Melita PETELIN, mag. Viljem POZEB, mag. Branislav RAJIĆ, Miha RECEK, Gregor REICHENBERG, Josip ROTAR, Vladimir ŠEGA, Željko VOGRIN, mag. Zvonko ZINRAJH in Matej ŽMAVC.

**Odsotni so bili:**

Alen FILIPOVIČ, Jasmina GRANDUČ, mag. Helena KUJUNDŽIĆ LUKAČEK, Alfred LASETZKY, Matic MATJAŠIČ, Željko MILOVANOVIČ, Damir OREHOVEC in Danijela ŠERBINEK – opravičeno.

**Ostali prisotni:**

Aleksander Saša ARSENOVIČ - župan, mag. Nataša RODOŠEK – direktorica mestne uprave, Rosana KLANČNIK - vodja službe za delovanje mestnega sveta, Srečko ĐUROV – mestni manager MOM, vodje uradov in služb mestne uprave MOM, poročevalci in predstavniki tiska.

**Pred sejo so svetniki po elektronski pošti naknadno prejeli še:**

* Stališče odbora za gospodarstvo, stališče odbora za kmetijstvo in celostni razvoj podeželja in stališče odbora za komunalne in gospodarske javne službe
* Predlog dnevnega reda

**2. TOČKA**

**OBRAVNAVA IN SPREJEM DNEVNEGA REDA**

Predlog dnevnega reda so svetnice/svetniki prejeli z vabilom za sklic seje. Naknadno so bili svetnicam/svetnikom posredovani predlogi Komisije za mandatna vprašanja, volitve in imenovanja, ki so bili predlagani za razširitev dnevnega reda z enotnim sklepom, in sicer:

* Predlog za podajo mnenja o kandidatu za imenovanje ravnatelja vzgojno-izobraževalnega zavoda Osnovna šola Angela Besednjaka Maribor [GMS - 507](https://www.maribor.si/dokument.aspx?id=42683)
* Predlog za podajo mnenja o kandidatkah za imenovanje ravnateljice javnega vzgojno-izobraževalnega zavoda Vrtec Otona Župančiča Maribor [GMS - 508](https://www.maribor.si/dokument.aspx?id=42684)
* Predlog za razrešitev dosedanjega člana in nadomestno imenovanje člana Odbora za podelitev Glazerjevih nagrad [GMS – 509](https://www.maribor.si/dokument.aspx?id=42688)
* Predlog za imenovanje predstavnika lokalne skupnosti kot predstavnika ustanoviteljice (MOM) v svet javnega vzgojno-izobraževalnega zavoda ll. gimnazija Maribor [GMS - 510](https://www.maribor.si/dokument.aspx?id=42691)
* Predlog za imenovanje predstavnikov ustanoviteljice (MOM) v svet javnega zavoda Gasilska brigada Maribor [GMS - 511](https://www.maribor.si/dokument.aspx?id=42694)
* Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Janka Padežnika Maribor [GMS - 512](https://www.maribor.si/dokument.aspx?id=42695)
* Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Rada Robiča Limbuš Maribor [GMS - 513](https://www.maribor.si/dokument.aspx?id=42696)
* Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Vrtec Borisa Pečeta Maribor [GMS - 514](https://www.maribor.si/dokument.aspx?id=42699)
* Predlog za imenovanje direktorice javnega zavoda Muzej narodne osvoboditve Maribor [GMS - 515](https://www.maribor.si/dokument.aspx?id=42704)

**Stališče k dnevnemu redu so podali:**

Igor JURIŠIČ je že pred sejo predlagal, da bi se na dnevni red uvrstila točka, katera zajema vpliv novega vladnega odloka na javna podjetja in javne zavode MOM. Ker ni bilo pripravljenega gradiva, je svetnik predlog na seji sam umaknil. Svetnik je prosil župana, naj z vlado vstopi v kontakt in jih pozove naj iz odloka izvzamejo brezstične storitve, preventivo in diagnostiko v zdravstvu.

Mag. Stojan AUER je pozval k umiku 29. točke: Študija izvedljivosti za ravnanje z odpadnim blatom iz CČN Maribor GMS – 504.

Miha RECEK je predlagal, da se v prihodnje sestavi drugačen vrsti red dnevnega reda, in sicer da se pomembnejše točke z daljšo razpravo uvrstijo na začetek dnevnega reda.

Župan, Aleksander Saša ARSENOVIČ je podal odgovor svetnikoma mag. Stojanu AUERJU in Mihi RECKU.

**1. SKLEP: *(predlog umika 29. točke (GMS-504), LLDM-Lista za pravičnost in razvoj)***

**Mestni svet Mestne občine Maribor umika iz dnevnega reda 25. seje točko Študija izvedljivosti za ravnanje z odpadnim blatom iz CČN Maribor GMS – 504.**

Na podlagi izida glasovanja (8 ZA, 22 PROTI) je bilo ugotovljeno, **DA SKLEP NI SPREJET.**

**2. SKLEP: (širitev dnevnega reda –KMVVI PREDLOGI)**

**Mestni svet Mestne občine Maribor uvršča na dnevni red 25. seje mestnega sveta naslednje predloge Komisije za mandatna vprašanja, volitve in imenovanja, in sicer:**

* **Predlog za podajo mnenja o kandidatu za imenovanje ravnatelja vzgojno-izobraževalnega zavoda Osnovna šola Angela Besednjaka Maribor** [**GMS - 507**](https://www.maribor.si/dokument.aspx?id=42683)
* **Predlog za podajo mnenja o kandidatkah za imenovanje ravnateljice javnega vzgojno-izobraževalnega zavoda Vrtec Otona Župančiča Maribor** [**GMS - 508**](https://www.maribor.si/dokument.aspx?id=42684)
* **Predlog za razrešitev dosedanjega člana in nadomestno imenovanje člana Odbora za podelitev Glazerjevih nagrad** [**GMS – 509**](https://www.maribor.si/dokument.aspx?id=42688)
* **Predlog za imenovanje predstavnika lokalne skupnosti kot predstavnika ustanoviteljice (MOM) v svet javnega vzgojno-izobraževalnega zavoda ll. gimnazija Maribor** [**GMS - 510**](https://www.maribor.si/dokument.aspx?id=42691)
* **Predlog za imenovanje predstavnikov ustanoviteljice (MOM) v svet javnega zavoda Gasilska brigada Maribor** [**GMS - 511**](https://www.maribor.si/dokument.aspx?id=42694)
* **Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Janka Padežnika Maribor** [**GMS - 512**](https://www.maribor.si/dokument.aspx?id=42695)
* **Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Rada Robiča Limbuš Maribor** [**GMS - 513**](https://www.maribor.si/dokument.aspx?id=42696)
* **Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Vrtec Borisa Pečeta Maribor** [**GMS - 514**](https://www.maribor.si/dokument.aspx?id=42699)
* **Predlog za imenovanje direktorice javnega zavoda Muzej narodne osvoboditve Maribor** [**GMS - 515**](https://www.maribor.si/dokument.aspx?id=42704)

Na podlagi izida glasovanja (34 ZA, 0 PROTI) je bilo ugotovljeno, **DA JE SKLEP SPREJET.**

**3. SKLEP: (GMS – 496 – skrajšani postopek)**

**Mestni svet Mestne občine Maribor bo točko Odlok o spremembah in dopolnitvah odloka o načinu opravljanja lokalne gospodarske javne službe odvajanja in čiščenja komunalne in padavinske odpadne vode v Mestni občini Maribor (GMS – 496) obravnaval po skrajšanem postopku.**

Na podlagi izida glasovanja (32 ZA, 0 PROTI) je bilo ugotovljeno, **DA JE SKLEP SPREJET.**

**4. SKLEP: (GMS – 503 – skrajšani postopek)**

**Mestni svet Mestne občine Maribor bo točko Odlok o spremembah in dopolnitvah Odloka o načinu izvajanja gospodarske javne službe linijski prevoz v mestnem prometu (GMS – 503) obravnaval po skrajšanem postopku.**

Na podlagi izida glasovanja (28 ZA, 0 PROTI) je bilo ugotovljeno, **DA JE SKLEP SPREJET.**

**5. SKLEP: (GMS – 494 – skrajšani postopek)**

**Mestni svet Mestne občine Maribor bo točko Spremembe odlokov o ustanovitvi javnih vzgojno–izobraževalnih zavodov – javnih vrtcev na območju Mestne občine Maribor (GMS – 494) obravnaval po skrajšanem postopku.**

Na podlagi izida glasovanja (31 ZA, 0 PROTI) je bilo ugotovljeno, **DA JE SKLEP SPREJET.**

**6. SKLEP: (GMS – 495 – skrajšani postopek)**

**Mestni svet Mestne občine Maribor bo točko Odloki o spremembah Odlokov o ustanovitvi javnih vzgojno–izobraževalnih zavodov – osnovnih šol na območju Mestne občine Maribor (GMS – 495) obravnaval po skrajšanem postopku.**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**7. SKLEP: (dnevni red v celoti)**

**Mestni svet Mestne občine Maribor sprejme dnevni red 25. redne seje (s sprejetimi spremembami in dopolnitvami), tako da dnevni red glasi:**

1. Otvoritev seje in ugotovitev sklepčnosti
2. Obravnava in sprejem dnevnega reda
3. Potrditev zapisnika 24. redne seje, 29. dopisne seje in 30. dopisne seje Mestnega sveta Mestne občine Maribor ([predlog zapisnika 24. redne seje](http://www.maribor.si/dokument.aspx?id=42662), [predlog zapisnika 29. dopisne seje](http://www.maribor.si/dokument.aspx?id=42663), [predlog zapisnika 30. dopisne seje](http://www.maribor.si/dokument.aspx?id=42664))
4. Pobude in vprašanja svetnic/svetnikov
5. *Predlog za podajo mnenja o kandidatu za imenovanje ravnatelja vzgojno-izobraževalnega zavoda Osnovna šola Angela Besednjaka Maribor* [*GMS - 507*](https://www.maribor.si/dokument.aspx?id=42683) *(širitev dnevnega reda)*
6. *Predlog za podajo mnenja o kandidatkah za imenovanje ravnateljice javnega vzgojno-izobraževalnega zavoda Vrtec Otona Župančiča Maribor* [*GMS - 508*](https://www.maribor.si/dokument.aspx?id=42684) *(širitev dnevnega reda)*
7. *Predlog za razrešitev dosedanjega člana in nadomestno imenovanje člana Odbora za podelitev Glazerjevih nagrad* [*GMS – 509*](https://www.maribor.si/dokument.aspx?id=42688) *(širitev dnevnega reda)*
8. *Predlog za imenovanje predstavnika lokalne skupnosti kot predstavnika ustanoviteljice (MOM) v svet javnega vzgojno-izobraževalnega zavoda II. gimnazija Maribor* [*GMS - 510*](https://www.maribor.si/dokument.aspx?id=42691) *(širitev dnevnega reda)*
9. *Predlog za imenovanje predstavnikov ustanoviteljice (MOM) v svet javnega zavoda Gasilska brigada Maribor* [*GMS - 511*](https://www.maribor.si/dokument.aspx?id=42694) *(širitev dnevnega reda)*
10. *Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Janka Padežnika Maribor* [*GMS - 512*](https://www.maribor.si/dokument.aspx?id=42695) *(širitev dnevnega reda)*
11. Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Osnovna šola Rada Robiča Limbuš Maribor [GMS - 513](https://www.maribor.si/dokument.aspx?id=42696)(širitev dnevnega reda)
12. *Predlog za imenovanje predstavnikov ustanoviteljice (MOM) v svet javnega vzgojno - izobraževalnega zavoda Vrtec Borisa Pečeta Maribor* [*GMS - 514*](https://www.maribor.si/dokument.aspx?id=42699) *(širitev dnevnega reda)*
13. *Predlog za imenovanje direktorice javnega zavoda Muzej narodne osvoboditve Maribor* [*GMS - 515*](https://www.maribor.si/dokument.aspx?id=42704) *(širitev dnevnega reda)*
14. Predlog za podelitev priznanj in nagrad Mestne občine Maribor za leto 2021, ter določitev datuma podelitve priznanja Mestne občine Maribor [GMS – 506](https://www.maribor.si/dokument.aspx?id=42667)
15. Poročilo varuhinje bolnikovih pravic za leto 2020 [GMS – 493](https://www.maribor.si/dokument.aspx?id=42609); [Popravek gradiva Poročilo varuhinje bolnikovih pravic za leto 2020](https://www.maribor.si/dokument.aspx?id=42665)
16. Informacija o varnostnih pojavih na območju Mestne občine Maribor v letu 2020 [GMS – 502](https://www.maribor.si/dokument.aspx?id=42618)
17. Odlok o spremembah in dopolnitvah odloka o načinu opravljanja lokalne gospodarske javne službe odvajanja in čiščenja komunalne in padavinske odpadne vode v Mestni občini Maribor – skrajšani postopek [GMS – 496](https://www.maribor.si/dokument.aspx?id=42612)

1. Odlok o spremembah in dopolnitvah Odloka o načinu izvajanja gospodarske javne službe linijski prevoz v mestnem prometu – skrajšani postopek [GMS – 503](https://www.maribor.si/dokument.aspx?id=42619)
2. Spremembe odlokov o ustanovitvi javnih vzgojno – izobraževalnih zavodov – javnih vrtcev na območju Mestne občine Maribor – skrajšani postopek [GMS – 494](https://www.maribor.si/dokument.aspx?id=42610)
3. Odloki o spremembah odlokov o ustanovitvi javnih vzgojno – izobraževalnih zavodov – osnovnih šol na območju Mestne občine Maribor – skrajšani postopek [GMS – 495](https://www.maribor.si/dokument.aspx?id=42611)

1. Sklep o soglasju k Pravilom Andragoškega zavoda Maribor – Ljudske univerze [GMS – 499](https://www.maribor.si/dokument.aspx?id=42615)
2. Sklep o določitvi redne delovne uspešnosti direktorice javnega zavoda Muzej narodne osvoboditve Maribor za leto 2020 [GMS – 500](https://www.maribor.si/dokument.aspx?id=42616)
3. Sklep o določitvi redne delovne uspešnosti direktorice javnega zavoda Pokrajinski muzej Maribor za leto 2020 [GMS – 501](https://www.maribor.si/dokument.aspx?id=42617)
4. Seznanitev z namero za dodatno zadolževanje družbe DOM POD GORCO d.o.o. [GMS – 497](https://www.maribor.si/dokument.aspx?id=42613)
5. Seznanitev z namero dokapitalizacije družbe DOM POD GORCO d.o.o. s stvarnim vložkom [GMS – 498](https://www.maribor.si/dokument.aspx?id=42614)
6. Poročilo o izvrševanju proračuna MOM v obdobju I-VI 2021 [GMS – 491](https://www.maribor.si/dokument.aspx?id=42608)
7. Vpliv uvedbe plačljivega testiranja na virus SARS-CoV-2 na proračun MOM [GMS - 505](https://www.maribor.si/dokument.aspx?id=42630) ; Dodatek h gradivu - Dopolnitev gradiva ([h GMS - 505](https://www.maribor.si/dokument.aspx?id=42666))
8. Strategija športa Mestne občine Maribor za obdobje 2021-2030 – 2. obravnava [GMS – 469](https://www.maribor.si/dokument.aspx?id=42607)

1. Študija izvedljivosti za ravnanje z odpadnim blatom iz CČN Maribor [GMS – 504](https://www.maribor.si/dokument.aspx?id=42624)

Na podlagi izida glasovanja (31 ZA, 0 PROTI) je bilo ugotovljeno, **DA JE SKLEP SPREJET.**

**3. TOČKA**

**POTRDITEV ZAPISNIKA 24. REDNE SEJE, 29. DOPISNE SEJE IN 30. DOPISNE SEJE MESTNEGA SVETA MESTNE OBČINE MARIBOR (**[**predlog zapisnika 24. redne seje**](http://www.maribor.si/dokument.aspx?id=42662)**,** [**predlog zapisnika 29. dopisne seje**](http://www.maribor.si/dokument.aspx?id=42663)**,** [**predlog zapisnika 30. dopisne seje**](http://www.maribor.si/dokument.aspx?id=42664)**)**

Zapisnika sta objavljena na spletu.

Pripomb na zapisnika ni bilo, po ugotovljeni prisotnosti, prisotnost je prijavilo 30 svetnic/svetnikov, je župan predlagal v sprejem

**8. SKLEP:**

**Mestni svet Mestne občine Maribor potrdi zapisnik 24. redne seje mestnega sveta z dne 22. junija 2021.**

Na podlagi izida glasovanja (33 ZA, 0 PROTI) je bilo ugotovljeno, **DA JE SKLEP SPREJET.**

**9. SKLEP:**

**Mestni svet Mestne občine Maribor potrdi zapisnik 29. dopisne seje mestnega sveta, ki je potekala od 7. julija 2021 do 12. julija 2021, do 12. ure.**

Na podlagi izida glasovanja (30 ZA, 0 PROTI) je bilo ugotovljeno, **DA JE SKLEP SPREJET.**

**10. SKLEP:**

**Mestni svet Mestne občine Maribor potrdi zapisnik 30. dopisne seje mestnega sveta, ki je potekala od 1. septembra 2021 do 3. septembra 2021, do 12. ure.**

Na podlagi izida glasovanja (28 ZA, 0 PROTI) je bilo ugotovljeno, **DA JE SKLEP SPREJET.**

**4. TOČKA**

**POBUDE IN VPRAŠANJA SVETNIC/SVETNIKOV**

Posredovane so bila naslednje POBUDE:

POBUDA ŠT. 303 – mag. Zvonko ZINRAJH

Maribor je bil vedno ponosen na svoje sinove, ki so v zgodovini pustili primeren pečat in ponesli ime mesta in pokrajine daleč po svetu. Nekaterim se je mesto tudi primerno zahvalilo, jih častilo in postavilo spomenik ali obeležje. Tako je bilo tudi s Wilhelmom von Tegetthoffom, izjemnim vojaškim strategom tedanjega časa. Wilhelm, s polnim imenom Wilhelm Joseph Franz Seraph Gabriel von Tegetthoff, je bil rojen v Mariboru, na Štajerskem, očetu baronu Carlu von Tegetthoffu, pehotnemu častniku in materi Leopoldini, roj. Czermak. Maribor mu je postavil spomenik, ki pa je bil po 1. svetovni vojni iz današnjega Maistrovega trga oz. parka prenesen v muzej, kjer še danes sameva.

Prav bi bilo, da se spomin na tega velikega in pomembnega Mariborčana ne samo ohrani, temveč, da se spomenik vrne v primerno javno okolje mesta Maribor.

Prilagam povzetek njegove življenjske poti in vojaške kariere.

Spoštovani gospod župan. Moja pobuda gre torej v smeri, da se, sicer zgodovinsko zapisanim, a pozabljenim osebam našega mesta, da primerno in zasluženo spoštovanje. V primeru von Tegetthoffa, pa vsaj z vrnitvijo spomenika na primeren javni kraj.

**Priloga:** življenjepis von Tegetthoffa

*Odgovor župana, Aleksandra Saše ARSENOVIČA*

*Gospod Zinrajh, kar nekaj energije smo že v to temo vložili in smo pravzaprav za to, da pridemo do umestitve, prav gotovo ne na Trgu generala Maistra, mislim, da ne bi bila dobra lokacija. Izzivov je kar precej tukaj, na strani arhitekture. Da pa želimo iti po poti da smo že dovolj zreli, odločni in močni, da znamo iti čez neke zgodovinske izzive, pa dokazuje že proračun z g. Majcnom, da pa udejanjamo že neke zaveze, pa je otvoritev spomenika g. Josipu Primožiču Tošu. 15. 10. vabljeni, drugo bomo pa preverili še enkrat.*

POBUDA ŠT. 304 – Jožef ŠKOF

Ker z odgovorom MOP Ministrstva za okolje in prostor, z dne 6. 7. 2021 nisem zadovoljen, ponovno zahtevam, se ponovno skliče sestanek na temo odlagališča nevarnih odpadkov. Na vprašanja, ki sem jih zastavil, nisem prejel nikakršnega odgovora, napisane so znane floskule, ki nimajo nobenega konkretnega odgovora. Dopis z Ministrstva za okolje in prostor Vam prilagam v vednost.

**Priloga:** odgovor MOP

*Odgovor župana, Aleksandra Saše ARSENOVIČA*

*Hvala g. Škof, težke teme, upam, da bomo tudi k temu prišli do rešitev.*

POBUDA ŠT. 305 – Igor JURIŠIČ

Pobuda za tektonski premik na področju trajnostne mobilnosti

V Stranki mladih – Zeleni Evrope se zavedamo pomena trajnostne mobilnosti, katere ključen člen predstavlja učinkovit javni potniški promet.

V mestih, kjer prebivalci opuščajo uporabo avtomobila in se poslužujejo javnega prevoza so določene dele mesta zaprli za promet z izjemo javnega potniškega prometa. Tako javni potniški promet ne pomeni le bolj trajnostne rešitve, ampak tudi hitrejšo in zanesljivejšo prometno povezavo.

Zaradi zaprtja Koroške ceste z Glavnim trgom so se spremenile tudi linije mestnega avtobusnega prometa, ki vodijo po istih prometnih povezavah, po katerih poteka tudi promet ostalih motornih vozil.

Na tak način je javni potniški promet izjemno neprivlačen, saj lahko v primeru uporabe osebnega vozila dnevno preverimo (na primer na google maps) kakšna gneča nas čaka na poti do službe ali drugih opravkov in imamo možnost izbrati alternativno pot. Na drugi strani je mestni avtobus »obsojen« na začrtano pot, ne glede na gnečo ali zastoje.

Prav zaradi tega so s ciljem približanja javnega prevoza v Gradcu, Zagrebu, Ljubljani in vseh ostalih mestih javnemu prevozu namenili tudi tiste ceste in trge, ki so za osebna vozila zaprti. V vseh primerih gre za osrčje mesta, kot so Jakominiplatz, Trg Bana Jelačića ali Slovenska cesta.

Ob vsem zapisanem zato dajem pobudo, da MOM v sodelovanju s podjetjem MARPROM pripravi optimizacijo voznih redov z uporabo prometnih površin, ki so sicer zaprte za promet, za potrebe javnega potniškega prometa in sicer izključno z avtobusi električni pogon, do zadostnega števila le-teh pa izjemoma na plinski pogon z namenom, da javni potniški promet približamo prebivalcem, saj ne bo le najbolj trajnostna, ampak lahko postane tudi najhitrejša oblika prevoza.

*Odgovor župana, Aleksandra Saše ARSENOVIČA*

*Hvala. Kot veste smo kupili dva avtobusa na električni pogon, ki pa sta morda za to prevelika. Aprila bosta v prometu. V tednu mobilnosti boste lahko videli t.i. e-Train in e-Shuttle podjetja, ki tukaj gradi eVersum, in upam, da bom Marprom z UKPP-jem našel neke nove rešitve. Del tega kar načrtujemo je tudi novi poskus odprtja vozišča na starem mostu za kolesarje in s tem sprostitev pločnika za pešce, avtomobilov tam ne bo, tako da vas vabim, da ta prostor sedaj maksimalno izkoristite, ker bo bistveno lažje in prijetneje iti čez stari most, ko na njem ne bo avtomobilov. To bo trajalo do vključno z vikendom po operni noči, ki je že prihodnji četrtek ob 18. uri, tudi če bo deževalo bo glas lep.*

POBUDA ŠT. 306 – Ivan CELCER

Spoštovani g. župan, v Krčevinski ulici so ponovno zaprli stopnišče, ki smo ga v času župana Fištravca poskušali ohraniti odprtega zaradi nepotrebnega obhoda starejših občanov in šoloobveznih otrok do Tomšičevega drevoreda. Namesto zaprtja zaradi dotrajanosti so bile demontirane granitne obloge v upanju, da se bo v naslednjih letih našel denar za obnovo. Po desetih letih je stopnišče v istem stanju in zaradi nevarnosti za pešce so ga zaprli. Krajani Krčevine, ulice Pod vinogradi, Košaškega dola vse do Tomšičevega drevoreda nimajo v bližini niti ene trgovine, največja težava pa je, da morajo starejši in otroci obhoditi 500 m nadhoda. Zato imam predlog, da se namesto stopnišča naredi dvigalo, tako bodo starejši občani lažje dostopali do nujnih služb in najbližjih trgovin, otrokom pa se bo skrajšala pot do šole. Verjamem, da se bo to zgodilo v naslednjem letu. Prosim za pisni odgovor.

*Odgovor župana, Aleksandra Saše ARSENOVIČA*

*Gospod Celcer, upam, da bomo uredili stopnišče tako, da bomo lahko po njem hodili in ohranjali zdrav duh v zdravem telesu, ker če bi se lotili dvigala, glede na to, da ga še v Narodnem domu nimamo kljub zagotovljenim sredstvom, bi to trajalo bistveno dalj časa.*

POBUDA ŠT. 307 – Matej ŽMAVC

Na današnji seji MS sprejemamo tudi spremembe odlokov o ustanovitvi javnih zavodov, vrtcev, osnovnih šol na območju Mestne občine Maribor za lažje delovanje svetov zavodov. Pri tem pa tisti, ki delujemo v svetih zavodov opažamo, da se poslovniki o delovanju sveta zavoda ali sveta staršev zelo razlikujejo med seboj in si jih vsakokratni svet zavoda oblikuje zelo po svoje.

Dajem pobudo, da naj Mestne občina Maribor, njena pravna služba v sodelovanju z Uradom za vzgojo in izobraževanje pripravi osnovni poslovnik delovanja sveta zavoda in sveta staršev. Za lažjo komunikacijo se naj tudi poenoti elektronska pošta zaposlenih v svetih zavodov, ki naj bo sestavljena iz ([ime.priimek@domena](mailto:ime.priimek@domena)). Nekateri imajo na uradnih spletnih straneh javnih zavodov napisane ali privatne elektronske naslove ali pa drugačne naslove kot ime.priimek npr. (anak4@domena).

*Odgovor župana, Aleksandra Saše ARSENOVIČA*

*Odlična pobuda.*

POBUDA ŠT. 308 – Vladimira COKOJA

Za izgradnjo 4. b etape ceste Malečnik – Trčova je bil na javnem razpisu izbran izvajalec Nigrad d.d., prav tako je z izvajalcem že sklenjena in podpisana pogodba za izvedbo del, zato dajem pobudo, oz. apel izvajalcu, da se čim prej prične z deli na omenjeni relaciji, saj se bliža jesensko obdobje in eventualne slabše vremenske razmere, včasih neprimerne za zaprtje ceste in potrebe obvoz za udeležence v prometu, tudi šolski avtobus.

Hkrati se v imenu krajanov, učencev OŠ in naše svetniške skupine iskreno zahvaljujem županu, podžupanu in pristojnim iz MU ter vsem ostalim svetnikom, ki so ob sprejemu proračuna podprli našo pobudo za realizacijo oz. izgradnjo postajališča pri OŠ Malečnik v tako kratkem času, čeprav so na ta problem krajani opozarjali že 15 let, saj šele sedaj lahko dejansko otroci varno vstopajo in izstopajo na šolski avtobus.

Seveda pa bomo veseli tudi nadaljevanja izgradnje celotnega projekta, torej obračališča in parkirišča, kot ste zagotovili, sama pa vas bom na kakšni izmed prihodnjih sej spet spomnila.

Prosim za pisni odgovor. Hvala.

*Odgovor župana, Aleksandra Saše ARSENOVIČA*

*Tokrat sem bil tako šokiran nad pohvalo, da sem pozabil na uro gledati, ste malo prekoračili čas. Se opravičujem drugim. Smo veseli, da smo nekaj naredili. Pogodba je podpisana, uvedba v delu, tako da ni razloga, da ne bi mogli začeti.*

POBUDA ŠT. 309 – Miha RECEK

Na vas se obračam kot eden izmed treh predstavnikov staršev v svetu zavoda Vrtec Pobrežje, ki ima 7 enot in 38 oddelkov, s čimer je eden največjih vrtcev v regiji. Zaradi zagotavljanja varnosti obstoječih otrok in prostora za otroke, ki jih trenutno varstva zaradi prostorske stiske ne moremo zagotoviti, smo skupaj z MOM pristopili k projektu rekonstrukcije in dograditve enote Brezje. Predmetni projekt, ki je bil izdelan in ocenjen že pred skoraj dvema letoma, je šel v javno naročilo MOM najprej spomladi, pri čemer so bila zagotovljena sredstva 855 tisoč EUR, medtem ko so vse izmed štirih prispelih ponudb presegale to vrednost za 50% in več. MOM je obvestil upravo vrtca, da bo zagotovil dodatna sredstva in je razpis ponovil (rok je bil 09. 08.). v ponovljenem postopku sta prispeli dve ponudbi, najcenejša je znašala nekaj manj kot 1.1 mio s strani Lumarja. Včeraj je upravo vrtca podžupanja Iskra obvestila, da je razpis zaključen z neizbiro in da bo morda ponovljen naslednje leto. Skratka vrtca oz. prizidka ne bo. Dajem pobudo, da se ta denar najde, tako kot ste ga našli za brv čez reko Dravo in prosim, da je to prednostno.

*Odgovor župana, Aleksandra Saše ARSENOVIČA*

*Bom kar hitro odgovoril. Vedno ravnamo gospodarno, brez osebnih interesov in mislim, da se bo ta zgodba končala kot na primeru blata, da bomo izgradili za manj kot je sedaj predvideno. Glede na to, da si ponavadi dobro izračunamo, koliko bo kaj stalo, lahko rečem, da je bila ta ponudba za 30% višja kot bi morala biti. Upam, da bomo sedaj ceneje prišli skozi, vrtec bo, razpis bo ponovljen v najkrajšem možnem času. Tako da prizidek v Brezju bo, brez skrbi, malo še potrpite.*

POBUDA ŠT. 310 – Tjaša GOJKOVIČ

V luči sprejete novele Zakona o pravilih cestnega prometa (ZPrCP), ki prinaša novost zavijanja v desno pri rdeči luči na semaforju, se je MO Maribor odločila namestiti vertikalno prometno signalizacijo 2444 “vožnja desno ob rdeči luči na semaforju” na 5 različnih lokacijah.

V Listi kolesarjev in pešcev ugotavljamo, da so postavljene table na vseh 5 križiščih v nasprotju z kriteriji za določitev križišč, kjer se lahko dovoli zavijanje v desno ob rdeči luči. Ti kriteriji so bili javno objavljeni na uradni spletni strani Ministrstva za infrastrukturo, dne 19. 8. 2021. Kriteriji med drugim navajajo, da se (i) križišča s takšno signalizacijo ne smejo nahajati na šolskih poteh, (ii) kjer so prisotni udeleženci z omejeno mobilnostjo (taktilne oznake, zvočni signali za slepe in slabovidne), prav tako se morejo (iii) upoštevati tudi posebnosti, kot so kratki intervali rdeče luči, kapacitetna preobremenjenost pasov, posebna faza za leve zavijalce na nasprotni strani, geometrija križišča, posebna faza za pešce in kolesarje ter omejitev hitrosti do 50 km/h.

V Listi kolesarjev in peščev zato dajemo pobudo, da se omenjeni znaki nemudoma odstranijo na vseh lokacijah in se za morebitno namestitev novih znakov dosledno upošteva kriterije, ki jih je izdalo ministrstvo.

Vir:<https://www.gov.si/novice/2021-08-19-postavitev-prvega-prometnega-znaka-za-zavijanje-v-desno-ob-rdeci-luci-na-semaforju/>

*Odgovor župana, Aleksandra Saše ARSENOVIČA*

*Ne bom komentiral, ker mislim, da smo pravilno to naredili, ampak v redu, naj to zagovarjajo strokovnjaki iz Urada za komunalo, promet in prostor.*

POBUDA ŠT 311 – Stojan AUER (povzeto po neavtoriziranem magnetogramu)

Z veseljem sem poslušal današnji uvod za današnjo prvo sejo po počitnicah, kako vse cveti, kako vse raste, kako je vse lepo in fajn. Jaz prihajam s Tezna, mi na Teznu nimamo takšnega občutka. Jaz verjamem, da naš gospod župan, ko se zvečer sprehodi po centru mesta, recimo konkretno okrog svojih nepremičnin, vidi, da se res dogaja. Pri nas na Teznem je edina cesta, ki smo jo imeli letos v proračunu zdaj izpadla. Podobno je na Pobrežju. To bom povedal še pri proračunski postavki. Ampak, kaj hočem reči? Pobuda, ki jo dajem – seveda, če govorimo samo o eni smeri, kako je vse fajn in vse lepo in če ne poznamo tudi razmišljanj drugih, potem pač ljudje presojajo samo eno stvar. Mi imamo občinsko glasilo, ki je namenjeno vsem. Financira se iz denarja vseh in bi po tej logiki moralo biti transparentno z mislimi in tezami vseh. Moj predlog danes je, da končno prepoznate to, da je demokratičnost na prvem mestu, da ne moremo govoriti samo o vaših razmišljanjih, ampak da je fajn če slišimo še drugo plat in da namenite v tem občinskem glasilu 10% opoziciji. Ali pa vsaj 2 strani, kar vas ne bo nič stalo in bi bilo, da lahko predstavimo tudi drugo plat medalje, ne pa da bobnate samo kar pač vi želite slišati, konkretno to kar ste danes povedali. Jaz pa še vedno rečem, če bi govoril o Teznem, leta in leta smo si prizadevali, že na začetku vašega mandata smo govorili o prepotrebnem Zdravstvenem domu, zdaj se to več ne govori, zdaj je bolj potrebna brv čez Dravo. Da skrajšam, da ne boste rekli, da sem političen, ali se strinjate s tem, da je pošteno in demokratično, gospod župan, da zagotovite 2 ali 3 strani opoziciji v občinskem glasilu, ki ga financiramo vsi? Hvala.

*Odgovor župana, Aleksandra Saše ARSENOVIČA*

Najprej, g. Auer, kot član odbora za evropske zadeve, da je zadeva financirana iz celostnih teritorialnih naložb, zdravstveni dom pa iz denarja za zdravstvo. Zdravstveni dom na Teznu bo. In bomo začeli vsaj s pripravljalnimi deli še v tem mandatu in bo še ena stvar, ki je stara 20 let rešena v 4 letih kot mnoge izmed teh. Čudi pa me, glede glasila, glede na to, da ste verjetno pogrešali kakšno mojo sliko noter, ker je niste mogli najti, da te ideje niste imeli takrat ko ste še bili v koaliciji, da bi opoziciji dali kaj. Ampak takrat ste vedeli to kar vemo vsi drugi, da to ni glasilo, ne županovo, ne koalicije, ampak je to glasilo Mestne občine Maribor, torej vseh nas in tam se ne delimo in se ne bomo delili, dokler bom jaz tukaj. In to glasilo samo preberem, ko ga dobim, tako kot vi, v poštni nabiralnik. Tako da ne bomo dajali nobenemu nič, ker imamo vsi vse že sedaj.

POBUDA ŠT. 312 – Ljubica JANČIČ

Spoštovani g. župan. Na opozorilo sokrajanov Radvanja dajem pobudo, da se v najkrajšem času uredijo na novo postavljena korita pri bivši Pohorki. Nigrad je že pred časom na tej sprehajalni poti do spodnje postaje Vzpenjače postavil tri nova korita, ki pa jih krasi nedostojno tihožitje plevela. Mnogokrat na sprehodu srečam tujce, ki se čudijo dekoraciji v koritih. Upam, da bodo pristojne službe našla sredstva za primerno zasaditev in potrebno zemljo.

*Odgovor župana, Aleksandra Saše ARSENOVIČA*

Hvala ga. Ljubica JANČIČ. Za tako stvar lahko po telefonu sporočite, bomo prej urigirali. Nisem vedel za ta čudni ukrep.

Kar se pa tiče KS Radvanje, bi pa res prosim, če lahko to s samoiniciativo uredite, da ne rabil kakšen mestni svetnik priti tja se slikati, kako je poskrbel za to. Če ne bom pa jaz prišel in zasadil, dajte sami, če so korita tam, za to poskrbeti.

POBUDA ŠT. 313 – Primož JUHART (povzeto po neavtoriziranem magnetogramu)

Predlagam, da se na naslednjo sejo MS MOM predlaga točka, s katero se prekine privatizacija družbe Farmadent.

Še preden obrazložim, bi še enkrat komentiral – spletna stran družbe Farmadent, na kateri je še vedno skupaj s sloganom Odzivnost Kakovost Zanesljivost anketa, ali se nameravate to sezono cepiti proti gripi. Mislim, toliko glede ažurnosti glede spletne strani, ki naj bi bila ena izmed ključnih kanalov za prodajo, promocijo itn. Ne razumem, da že trikrat javno opozorim na to, pa se ta anketa ne odstrani. Namreč gre za farmacevtskega velegrosista.

Če na kratko pobudo komentiram. Mestni svet je sprejel, da gre družba v privatizacijo, torej v posamični program prodaje. Kolikor sem zasledil v zadnjem mesecu oz. dveh predvsem po zaslugi praktično vseh mariborskih poslancev, ki so stopili skupaj, potekajo močne aktivnost na zakonodajni ravni, torej da dejansko ta družba ostane v državni lasti in še pridobi na poziciji, ki jo je v preteklosti imela. Seveda tudi nasprotna stran lobira, kar se tiče same zakonodaje. Kolikor mi je znano, ste na nek način gospoda Đurova pooblastili, če se ne motim, da nekako to zadevo skuša predstaviti tudi v lobističnem smislu, kar je za pohvaliti, saj pomeni, da se na tem področju vseeno nekaj premika, ampak na žalost ima pogajalec izjemno slabo pozicijo, dokler imamo mi sam proces privatizacije oz. prodaje odprt. Kar pomeni, da nasprotni strani, v tem primeru tistim, ki to želijo kupiti, daje strašno dobre karte v roke. Nasprotna stran tudi lobira, kar lahko pomeni, da ta zakonodajna sprememba ne gre skozi in na nek način to družbo kupi, kar pa mi ne želimo, kot ste sami poudarili, da gre samo za ugotavljanje cene. To pomeni, če mi želimo našemu pogajalcu oz. človeku, ki ste ga na nek način zadolžili, jaz moram povedati, da imam zanj dobre občutke, zvišati pozicijo, je treba nujno ta postopek ustaviti. Prekiniti. Zadržati. Zamrzniti. Kakorkoli že. V obratnem smislu, g. župan, ne izpademo kredibilen pogajalec oz. da s to zadevo mislimo resno. In na tak način nas bo tudi, da rečem, nasprotna lobistična stran, jemala. In še samo ena stvar. Veseli me, da je zdajšnji g. direktor v obširnem intervjuju, mislim da za časnik Večer, priznal, kaj vse je bilo zamujeno v mandatu prejšnjega direktorja, kaj smo vse zamudili. To je ne samo stvar nas, mene, tudi mediji, večina govori o tem že nekaj časa, končno je direktor to priznal in me v kontekstu tega boste sanirali in sankcionirali človeka, ki ste ga v končni fazi vi pripeljali na to delovno mesto brez naše vednosti.

*Odgovor župana, Aleksandra Saše ARSENOVIČA*

*Ne bom tega komentiral več, ker sem že 25x komentiral, da delamo skladno z zakonom. Ne, res en.*

POBUDA ŠT. 314 – Danijela ŠERBINEK

Svet Krajevne skupnosti Bresternica – Gaj ugotavlja, da v zadnjem letu na področju cestne varnosti ni bilo narejenega praktično nič. Razen gramoziranje makadamskih cest iz strani krajevne skupnosti in Nigrada, za ureditev gozdnih cesta pa še vedno ni končan postopek javnega naročila, kar je absurd, saj smo že v mesecu septembru!

Svet Krajevna skupnosti Bresternica – Gaj daje pobudo, da se za omenjeno krajevno skupnost naredi strateški načrt glede rednega vzdrževanja cest, saj ceste niso več varne za udeležence v prometu! V KS si želimo, da bi bile vse ceste asfaltirane in komunalne urejene kot je nekaj metrov čez mejo.

POBUDA ŠT. 315 – Tatjana FRANGEŽ

MOM v letu 2021 načrtuje postavitev doprsnega kipa pisatelju, pesniku Stanku Majcnu (v parku ob Trgu Borisa Kidriča). Za ta namen je v proračunu namenjenih 15.000 evrov.

Sprašujem župana, ali je seznanjen, kdo je bil Stanko Majcen. Ali sta se Urad za kulturo in mladino in strokovna komisija o primernosti postavitve posvetovala tudi z zgodovinsko stroko? Recimo z Muzejem narodne osvoboditve Maribor? Z drugimi mariborskimi zgodovinarji? Kar nekaj jih imamo. Kolikor vem, je to sicer običajna praksa. Zanima me torej, ali je postavitev spomenika enemu vidnejših predstavnikov domobranstva strokovna ali politična odločitev vodstva občine?

Komu namreč Mestna občina Maribor postavlja spomenik? Kdo je bil Stanko Majcen?

Bil je (med drugim): eden pomembnejših političnih delavcev v času Kraljevine Jugoslavije, od 1935 do italijanske okupacije, v času bana Natlačna, podban Dravske banovine. V času okupacije, od leta 1943 pa pozor!, pomočnik predsednika Ljubljanske pokrajine Leona Rupnika ter od 1944 njegov namestnik!

V Levici pozivamo župana, da takoj odstopi od načrtovane postavitve spomenika Stanku Majcnu, ne glede na to, kako »dober« pisatelj in pesnik je bil! Sredstva, ki ste jih namenili temu početju, pa naj občina nameni za obnovo Spomenika talcev in njegove okolice ali kakšnih drugih pomnikov okupatorskega in kolaborantskega terorja nad Mariborčani. Ali pa jih namenite kakšnim vzgojnim, spominskim vsebinam, ki bodo naše otroke seznanile s tem, kaj se je v Mariboru dogajalo med drugo svetovno vojno – koliko domoljubov je bilo

pregnanih, deportiranih, mučenih, ustreljenih – samo zato, ker so se uprli nacistom. Maribor je med drugo svetovno vojno preveč trpel pod škornjem okupatorja, zato je človeku, ki je aktivno sodeloval z okupatorji, tistimi okupatorji, ki so se namenili Slovence izbrisati iz sveta, sprevrženo in nedopustno dejanje.

Naj samo še da takratni mariborski škof Tomažič ni podpiral ustanavljanja domobranskih enot na področju mariborske škofije.

*Odgovor župana, Aleksandra Saše ARSENOVIČA*

Hvala za pobudo. Bomo preučili zgodovinska dejstva in ne glede na to, da gre za prvega slovenskega klasika iz Maribora in da njegov opus obsega 8 knjig in da je uvrščen v redno zbirko slovenske kulture in je bila o njem na letošnjem Borštnikovem srečanju okrogla miza. Če je to res, da je bil pomočnik Rupnika, potem bom to z največjim veseljem umaknil.

POBUDA ŠT. 316 – mag. Bernard MEMON

Dajem pobudo, da MOM za potrebe parkiranja na mariborski tržnici omogoči brezplačno parkiranje za obdobje 30 min, kot je to v Mariboru izjemoma že omogočeno na posameznih mestih. Ker želimo izboljšati utrip mesta tudi na območju tržnice, ker podpiramo samooskrbo s kmetijskimi pridelki in ker želimo priti naproti občanom, ki imajo nižje dohodke in pokojnine menim, da je predlog na mestu in je potrebno tudi na tem območju za navedene potrebe, parkiranje za določen čas omogočiti brezplačno (za hitre opravke na tržnici).

*Odgovor župana, Aleksandra Saše ARSENOVIČA*

*Kar se tiče pobude polurnega brezplačnega parkiranja, bi to zelo pozdravil in bi to razširil kar na eno uro, da lahko v miru prebivalci nakupijo na tržnici. Bomo razmislili o bližini cone za tržnico.*

Posredovana so bila naslednja VPRAŠANJA**:**

VPRAŠANJE ŠT. 293 – Jožef ŠKOF

Ponovno zastavljam vprašanje, kako dolgo bo še potrebno, da bodo občani dočakali izvedbo Občinskega prostorskega načrta Mestne občine Maribor (OPN MOM), saj rešitvi ni videti konca. Zahtevam pisni odgovor.

VPRAŠANJE ŠT. 294 – Igor JURIŠIČ

Kaj je MOM storila za ureditev financiranja obveznih nalog?

MOM je dolžna opravljati obvezne naloge, ki jih je Republika Slovenija naložila, vendar za to ne zagotavlja ustreznih finančnih sredstev. V tej povezavi sem že podal pobudo Februarja 2020, ko sem v pobudi zapisal:

»Pobuda za vložitev prijave zaradi suma storitve kaznivega dejanja po 257 členu KZ«

Župan je večkrat omenil, da država (s tem je mišljena Republika Slovenija) nalaga MOM za okrog 25 MIO EUR več obveznosti, kot zagotovi sredstev za izpolnjevanje le-teh. Županu zato dajemo pobudo, da nemudoma, a najkasneje v 30 dneh doseže uravnoteženje med obveznostmi, ki jih država nalaga MOM in višino sredstev, ki so zato namenjena. V pogovorih naj izpostavi, da ne gre zgolj za prošnjo, ampak predvsem za resno opozorilo, saj država na tak način zlorablja svoj položaj, ki državi omogoča, da brez privolitve MOM odloča o obojem, naloženih obveznostih in hkrati o višini za to namenjenih sredstev.

V primeru, da v prijaznem pogovoru v omenjenem roku ne bo rezultata, ki bi zagotavljal dodatna sredstva za izpolnjevanje ali zmanjšanje obveznosti, ki jih lahko MOM izpolni z zagotovljenimi sredstvi, od župana pričakujemo, da sproži ustrezne kazenske postopke zaradi suma storitve kaznivega dejanja po 257. členu KZ:

Zloraba uradnega položaja ali uradnih pravic (1) Uradna oseba ali javni uslužbenec, ki, zato da bi sebi ali komu drugemu pridobila kakšno nepremoženjsko korist ali da bi komu prizadejala škodo, izrabi svoj uradni položaj ali prestopi meje uradnih pravic ali ne opravi uradne dolžnosti, se kaznuje z zaporom do enega leta.

(2) Če storilec z dejanjem iz prejšnjega odstavka povzroči večjo škodo ali huje prekrši pravice drugega, se kaznuje z zaporom do treh let.

(3) Uradna oseba ali javni uslužbenec, ki, zato da bi sebi ali komu drugemu pridobila protipravno premoženjsko korist, izrabi svoj uradni položaj ali prestopi meje uradnih pravic ali ne opravi uradne dolžnosti, se kaznuje z zaporom od treh mesecev do petih let.

(4) Enako kot v prejšnjem odstavku se kaznuje storilec iz prejšnjega odstavka, ki izkoristi svoj položaj ali vpliv za nezakonito povečanje lastnega premoženja v večji vrednosti.

(5) Če je storilec z dejanjem iz tretjega in četrtega odstavka pridobil sebi ali komu drugemu veliko protipravno premoženjsko korist in je hotel pridobiti tako korist, se kaznuje z zaporom od enega do osmih let.

Igor Jurišič, Stranka mladih – Zeleni Evrope dajem pobudo, da župan v roku 30 dni od prejema pobude poskrbi, da bo Republika Slovenija zagotovila zadostna finančna sredstva za izvajanje nalog, ki jih je prenesla na MOM za tekoče in pretekla leta, v nasprotnem primeru pa vloži prijavo na policijo zaradi suma storitve kaznivega dejanja po 257. Členu KZ zoper odgovorno osebo.

Nadalje sem od MOM z vprašanjem tudi zahteval izračun, koliko sredstev se nameni na opravljanje obveznih nalog in koliko sredstev za izvajanje teh nalog MOM dejansko prejme.

Prejel sem zelo konkreten odgovor na 26 straneh, katere zaključek je, da je bil seštevek realizacije 2018-2020 in sprejetih proračunih 2021 in 2022 v skupni višini 398.332.126 €.

Za to realizacijo je MOM prejela zgolj 285.832.108 € iz naslova dohodnine, kar pomeni, da je na MOM prejela za kar 112.500.018 € manj sredstev, kot jih potrebuje za izvajanje obveznih nalog v obdobju 2018-2022. V petih letih je bil tako vsak prebivalec utrpel približno 1.000 € škode zaradi neurejenega financiranja obveznih nalog MOM.

V tej povezavi postavljam vprašanje: Kaj so Župan in občinska uprava v času od podane pobude (februarja 2020) do danes storili, da bi zagotovili manjkajoča sredstva. Odgovor mi prosim posredujte do naslednje seje in v obliki tabele ali seznama kjer bodo vpisane vse aktivnosti(sestanki, dopisi,…), v prilogah pa zapisniki oziroma kopija komunikacije na to temo z namenom, da lahko uspešno nadaljujem aktivnosti za rešitev te težave od točke, do katere ste prišli v letu in pol, saj je »podfinanciranje« dejansko mati vseh težav MOM.

VPRAŠANJE ŠT. 295 – Ivan CELCER

Spoštovani g. župan, glede na programe, ki jih je dajala Mestna četrt Ivan Cankar, se do danes nismo lotili odvodnjavanja na vinski cesti med hišnimi številkami 51 in 57. Vsepovsod drugod smo to uredili, samo na tem delu ne. Izkušnje so nam pokazale, da je nepravilna usmeritev vode iz javnega dobrega povzročila plazove, katerih sanacija nas je drago stala. Za to odvodnjavanje imamo rešitev in tudi dogovor - speljavo odvodnega cevovoda do vodotoka. Spoštovani župan, prosil bi vas, da to zadevo uredimo vsaj naslednje leto in to v poletnem času, ker ponavadi bi to delali jeseni, ko je dež in blato. Odgovor bi prejel v pisni obliki. Videl sem pa, da so luč popravili. Hvala vam.

*Odgovor župana, Aleksandra Saše ARSENOVIČA*

*Glede odvodnjavanja bom preverili.*

VPRAŠANJE ŠT. 296 – Vladimira COKOJA

1. Pobuda, ki jo je naša svetniška skupina podala v imenu krajanov KS Malečnik – Ruperče za postavitev javne razsvetljave na relaciji Malečnik – Grušova je bila prvič vložena že pred 3 leti in pol, natančneje 33. redni seji MS MOM, z dne 22. 2. 2018 z obširno obrazložitvijo, saj gre za izjemno nevaren odsek na relaciji Malečnik – Nebova – Ruperče – Grušova, kjer je cesta brez pločnikov in brez nujno potrebne razsvetljave. Prometna obremenitev te ceste je zaradi vseh udeležencev v prometu na tej relaciji, ki jo mnogi udeleženci uporabljajo kot bližnjico iz Maribor za SV del Slovenije (Lenart, Benedikt, Gornja Radgona in drugi kraji Pomurja – brez vinjete).

Pobuda je bila takrat s strani MU zavrnjena, saj so krajani takrat predlagali postavitev oz. uporabo starih svetilk iz druge relacije (kjer se je javna razsvetljava zamenjala z novo ob izgradnji nove ceste). Po pisnem pojasnilu odgovornih iz Urada za komunalo, promet in prostor, zaradi zastarelosti in dotrajanosti svetil te pobude ni bilo možno realizirati.

1. Drugič je bilo MU MOM oz. pristojnemu Uradu za komunalo postavljeno vprašanje z dne 14. 10. 2019 – kdaj lahko krajani oz. vsi udeleženci v prometu pričakujejo realizacijo navedene pobude in pisni odgovor, da bo realizirano takoj po sprejemu proračuna za 2020.
2. Tretjič je bilo postavljeno svetniško vprašanje na 22. redni seji MS MOM z dne 22. 4. 2021 po sprejemu proračuna za 2021 in prejeti odgovor, da se bo v letu 2021 uredila cestna razsvetljava na omenjeni relaciji, saj so sredstva v proračunu zagotovljena.

Po 3 letin in pol ponovno – tokrat četrtič v imenu krajanov ponovno postavljam svetniško vprašanje, kdaj se bo v tem letu 2021 realizirala pisno zagotovljena obljuba MU, saj so bila sredstva v proračunu 2021/2022 za ta namen zagotovljena.

Prosim za pisni odgovor. Hvala.

VPRAŠANJE ŠT. 297 – Miha RECEK

Smo starši učencev Osnovne šole Franc Rozman Stane Maribor (v nadaljevanju OŠ FRS), Podružnična šola Ivana Cankarja Košaki (v nadaljevanju Podružnica Košaki), zaskrbljeni nad dogajanjem pri vzgojno izobraževalnem procesu šole in okoljem, v katerem se pouk izvaja.

Nekaj časa nazaj smo opazili, da se na ograjenem šolskem prostoru izvajajo geodetske merite, zato smo poskušali izvedeti čemu so namenjene. Izvedeli smo, da sta delavca Mestne uprave MOM pred kratkim opravila meritve zunanjih površin Podružnice Košaki. Nadalje smo ugotovili, da zaposleni na podružnični šoli niso seznanjeni z nameni meritev. Smo pa iz drugih virov izvedeli, da Mestna uprava MOM, s podporo ravnateljice OŠ FRS pripravlja prodajo dela zunanjih površin, ki so v upravljanju šole, zasebniku, ki meji na to zemljišče. Zasebnik zemljišče po naših nepreverjenih informacijah potrebuje, ker objekt, ki ga gradi na sosednjem zemljišču nima dovolj funkcionalnega zemljišča. Gre torej tudi za spremembo javne infrastrukture v zasebno in to v času, ko se številko učencev na Podružnici Košaki povečuje. V šolskem letu 2021/2022 sta 1. in 2. razred podružnice Košaki zaradi povečanega vpisa otrok, prvič po 15 letih ločena. Prodaja parcel, ki spadajo pod funkcionalno zemljišče v rabi Podružnice Košaki nismo zasledili v sprejetem Letnem programu prodaje premoženja občine, niti v osnutku programa proračuna za leto 2022, katerega obvezni sestavni del program je. Z namero, da se del javne infrastrukture v dejanski uporabi šole proda niso seznanjeni NE Svet zavoda OŠ FRS, NE Svet staršev OŠ FRS, in ne širša javnost, čeprav gre v obravnavanem primeru za javno infrastrukturo na področju osnovnošolskega izobraževanja, za katero so predpisani postopki razpolaganja – pridobivanja in odtujitve površin.

VPRAŠANJE ŠT. 298 – Josip ROTAR

Na začetku bi želel pohvaliti smelo odločitev, da se po več kot 20 letih na Starem mostu vozišče ponovno nameni kolesarjem in da pločnik postane izključno površina, namenjena pešcem.

Pri tem pa ne morem mimo kritike slabe izvedbe, kjer se

Danes zjutraj je marsikoga na Glavnem mostu presenetila delna zapora, prometa. Gre za poskusno zaporo, ki jo je pred dvema dnevoma presenetljivo napovedal podžupan Samo Peter Medved. Stanje na Glavnem mostu je ob današnji zapori delovalo preprosto tragikomično. Večina voznikov osebnih vozil za zaporo ni vedela in so brez upoštevanja znakov vozili čez most. S strani pristojnih službi ni bilo nikogar, da bi udeležencem dajal navodila. Delavci Nigrada, ki so medtem barvali kolesarske piktograme na vozišču so morali prevzeti vlogo komunikatorjev. Z nekaterimi vozniki so se celo morali pogovarjati v Nemščini in Angleščini. Zanima me, zakaj se je delna zapora Glavnega mostu naredila tako nepremišljeno, brez ustrezne komunikacije, brez ljudi na terenu, ki bi skrbeli za nemoteno izvajanje tega ukrepa in komuniciranje z udeleženci v prometu. Zakaj je ta ukrep brez predhodne uskladitve in zgolj dva dneva pred zaporo napovedal podžupan Medved na tiskovni konferenci ob začetku Evropskega tedna mobilnosti. Zakaj se tako pomembnih ukrepov občina ne loteva celostno, s pomočjo komunikatorjev, sveta za preventivo, policije itd. Poleg tega je bilo napovedano, da se bo ta zapora izvajala poskusno. Kdo torej beleži ugotovitve in jih namerava analizirati? Celotna nedomišljenost in kaotičnost je danes zjutraj mimoidočim vlivala občutek, kot da bi si v kabinetu župana sami želeli spodkopati idejo o postopnem zapirajo Glavnega mostu. Prosim, da se v prihodnje takšne ideje realizirajo z vsemi potrebnimi pripravami, natančno načrtovano časovnico in komunikacijskim planom. Tako pomembnih sprememb, ki se zgodijo enkrat na 20 ali več let, se ne more prepustiti zgolj naključju. Ljudje nismo ovce. Ljudje smo uporabniki mestnega servisa, ki ga tudi plačujemo.

*Odgovor podžupana, dr. Sama Petra MEDVEDA*

*Danes sem bil na poti v Ljubljano, kjer sem v imenu župana prevzel nagrado šestih mest v Sloveniji, ki so že 20 let vključeni v iniciativo Evropske unije o trajnostni mobilnosti in smo bili tukaj pohvaljeni za drzno potezo. V tem času, ko sem bil na poti v Ljubljano, pa sem prejel klic in samo potrjujem, kar je g. Rotar tudi povedal in vzamem na znanje, povedal bom tudi kako je bila zadeva organizirana. Se pravi, v nočnem času bi zadeva morala biti dokončana, dogovorjeno je bilo, da bosta na vsaki strani po dva redarja zjutraj in da bosta dva predstavnika, se pravi CPV-ja, namesto v jopičih. Temu zjutraj ni bilo tako, poklicala me je ga. Lidija Ferk. Urigiral sem takoj, na licu mesta lahko samo pohvalim, g. Denis Kocbek iz UKPP si je oblekel jopič in začel to izvajati z zamudo. Okoli 10. ure pa se je zadeva vzpostavila tako kot bi morala biti. Jaz se za to definitivno opravičujem. Kot veste smo to zaporo podaljšali do ponedeljka, se pravi po operni noči, da je dalje kot Teden mobilnosti. To, kar je bilo predlagano pa vse izvajamo. Izvajale se bodo vse meritve prometa, izvajale se bodo ankete in če bo odziv meščanov pozitiven, se lahko odločamo potem tudi za ukrepe za naprej. Tako da še enkrat opravičilo iz moje strani, zadeva ni bilo profesionalno in optimalno speljana, ampak kljub temu upam, da bodo občani to dobro sprejeli in bomo videli čim več kolesarjev na vozišču. Hvala.*

VPRAŠANJE ŠT. 299 – Stojan AUER

Vrtec Brezje: Zakaj niso pristali na pogajanja, saj je bil razkorak med sredstvi in ponudbo minimalen?

VPRAŠANJE ŠT. 300 – Ljubica JANČIČ

Pred časom je večina mestnega sveta potrdila plačilo parkiranja za osebna vozila pri spodnji postaji Vzpenjače. Na pobudo koalicijskega svetnika se je strategija plačila parkiranja spremenila in je za pohodnike na Pohorje prvi 2 uri parkiranje zastonj. Glede na to, da ste vi g. župan osebno izjavili, da želite s plačilom parkirnine zmanjšati promet z osebnimi vozili, vas prosim za pojasnilo: Zakaj niste upoštevali dejstva, da imajo pohodniki ugodnost nakupa celoletne karte za 120 EUR? S to karto plačajo parkiranje in imajo možnost povratka s Pohorja z Vzpenjačo.

VPRAŠANJE ŠT. 301 – Danijela ŠERBINEK

Svet Krajevne skupnosti Bresternica – Gaj poziva vodstvo Mestne občine Maribor, da se ponovno preuči kategorizacija cest v omenjeni krajevni skupnosti, posebej sprememba kategorizacije povezovalne ceste na Zg. Slemenu odcep Šiker – Hauptman.

Predlagamo, da župan določi komisijo (sestavljena iz strani MOM in KS) za pregled ustreznosti kategorizacij cest in dejanskega stanja na terenu, saj opažamo, da podatki niso usklajeni in se težave pojavljajo pri vzdrževanju, kar čutijo predvsem krajani naše krajevne skupnosti.

VPRAŠANJE ŠT. 302 – mag. Bernard MEMON

Sprašujem kakšna je strategija in načrti MOM na področju privabljanja turistov z avtodomi (prosim za informacijo predvidenih lokacij, kje ne bomo nudili samo parkiranja temveč celotno oskrbo za avtodome)? Ali jim omogočamo dovolj parkirne infrastrukture s pripadajočimi storitvami (elektrika, voda, izpust idr)? Menim, da smo na tem področju storili premalo in izgubljamo turistični potencial, ki je v tranzitu. Menim, da je poleg izgradnje infrastrukture na posameznih delih potrebno omogočiti tudi brezplačne storitve priklopa na elektriko in vodo ipd, ter s tem privabiti turistični potencial, ki bo posledično prav zato dlje časa ostal v mestu in bomo tako njihovo potrošnjo dvignili na drugih segmentih turistične ponudbe.

Takrat je mestna oblast obljubila, da je to edina alternativa – na Železniški postaji.

Jaz nisem zadovoljen s končno realizacijo. Gospod Fištravec je začel in tukaj mu moram dati vse pohvale, da nam je prisluhnil, vendar to še vedno ni takšen potencial kot bi moral biti, tako kot je to urejeno v razvitih državah. Verjemite mi, da danes imajo vsi ti turisti aplikacije, ki jim točno pokažejo, katero mesto je prijazno do njih in katero ni. In tam se tudi ustavijo, kjer je mesto prijazno. Hvala.

*Odgovor župana, Aleksandra Saše ARSENOVIČA*

*Na tem področju imamo vsaj tri lokacije, eno je Mariborski otok, kjer bi se umestilo to na parkirišču v prenovi spomladi, drugo pa so zametki tega na tem novem parkirišču pod Pohorjem, ki je zaradi tega plačljivo. En potencial pa je pri Dvorani Tabor, kjer je dovolj prostora.*

**5. TOČKA**

**PREDLOG ZA PODAJO MNENJA O KANDIDATU ZA IMENOVANJE RAVNATELJA VZGOJNO-IZOBRAŽEVALNEGA ZAVODA OSNOVNA ŠOLA ANGELA BESEDNJAKA MARIBOR** [**GMS - 507**](https://www.maribor.si/dokument.aspx?id=42683)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 29 svetnic/svetnikov, predlagal v sprejem

**11. SKLEP:**

**Mestni svet Mestne občine Maribor poda pozitivno mnenje kandidatu Davorinu URIHU za imenovanje ravnatelja Osnovne šole Angela Besednjaka Maribor z obrazložitvijo:**

***»Kandidat Davorin URIH izpolnjuje formalno-pravne pogoje razpisa za imenovanje ravnatelja OŠ Angela Besednjaka Maribor. Ima več letne delovne izkušnje tudi ravnateljske, strokovne kompetence in glede na predstavljen program dela in vodenja******šole je bilo ocenjeno, da bi bil primeren za opravljanje dolžnosti ravnatelja te šole.«***

Na podlagi izida glasovanja (28 ZA, 1 PROTI) je bilo ugotovljeno, **DA JE SKLEP SPREJET.**

**6. TOČKA**

**PREDLOG ZA PODAJO MNENJA O KANDIDATKAH ZA IMENOVANJE RAVNATELJICE JAVNEGA VZGOJNO-IZOBRAŽEVALNEGA ZAVODA VRTEC OTONA ŽUPANČIČA MARIBOR** [**GMS - 508**](https://www.maribor.si/dokument.aspx?id=42684)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 24 svetnic/svetnikov, predlagal v sprejem

**12. SKLEP:**

**Mestni svet Mestne občine Maribor daje pozitivno mnenje kandidatkama Jerneji HORVAT in Tjaši VALANO za imenovanje ravnateljice Vrtca Otona Župančiča Maribor z obrazložitvijo:**

***»Kandidatki Jerneja HORVAT in Tjaša VALANO izpolnjujeta pogoje zahtevane za delo ravnateljice, obe sta zaposleni v vrtcu in delo zavoda dobro poznata.«***

Na podlagi izida glasovanja (28 ZA, 0 PROTI) je bilo ugotovljeno, **DA JE SKLEP SPREJET.**

**7. TOČKA**

**PREDLOG ZA RAZREŠITEV DOSEDANJEGA ČLANA IN NADOMESTNO IMENOVANJE ČLANA ODBORA ZA PODELITEV GLAZERJEVIH NAGRAD** [**GMS – 509**](https://www.maribor.si/dokument.aspx?id=42688)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 29 svetnic/svetnikov, predlagal v sprejem

**13. SKLEP:**

**Mestni svet Mestne občine Maribor razreši dosedanjega člana mag. Klemna BRVARJA**

**in imenuje za preostanek mandatne dobe mag. Aleša OSRAJNIKA za člana odbora za podelitev Glazerjevih nagrad.**

Na podlagi izida glasovanja (23 ZA, 0 PROTI) je bilo ugotovljeno, **DA JE SKLEP SPREJET.**

**8. TOČKA**

**PREDLOG ZA IMENOVANJE PREDSTAVNIKA LOKALNE SKUPNOSTI KOT PREDSTAVNIKA USTANOVITELJICE (MOM) V SVET JAVNEGA VZGOJNO-IZOBRAŽEVALNEGA ZAVODA II. GIMNAZIJA MARIBOR** [**GMS - 510**](https://www.maribor.si/dokument.aspx?id=42691)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 29 svetnic/svetnikov, predlagal v sprejem

**14. SKLEP:**

**Mestni svet Mestne občine Maribor imenuje za dobo štirih let Ido RAJIĆ KRANJAC za predstavnico lokalne skupnosti kot predstavnico ustanoviteljice (MOM) v svet ll. gimnazije Maribor.**

Na podlagi izida glasovanja (24 ZA, 0 PROTI) je bilo ugotovljeno, **DA JE SKLEP SPREJET.**

**9. TOČKA**

**PREDLOG ZA IMENOVANJE PREDSTAVNIKOV USTANOVITELJICE (MOM) V SVET JAVNEGA ZAVODA GASILSKA BRIGADA MARIBOR** [**GMS - 511**](https://www.maribor.si/dokument.aspx?id=42694)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 31 svetnic/svetnikov, predlagal v sprejem

**15. SKLEP:**

**Mestni svet Mestne občine Maribor imenuje za dobo petih let Vitorja ZEČIČA, Milana MIKLA, Borisa COKOJO, Slavka KRAMBERGERJA in Darka HERGAMASA za predstavnike ustanoviteljice (MOM) v svet javnega zavoda Gasilska brigada Maribor.**

Na podlagi izida glasovanja (28 ZA, 0 PROTI) je bilo ugotovljeno, **DA JE SKLEP SPREJET.**

**10. TOČKA**

**PREDLOG ZA IMENOVANJE PREDSTAVNIKOV USTANOVITELJICE (MOM) V SVET JAVNEGA VZGOJNO - IZOBRAŽEVALNEGA ZAVODA OSNOVNA ŠOLA JANKA PADEŽNIKA MARIBOR** [**GMS - 512**](https://www.maribor.si/dokument.aspx?id=42695)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 26 svetnic/svetnikov, predlagal v sprejem

**16. SKLEP:**

**Mestni svet Mestne občine Maribor imenuje za dobo štirih let Željka VOGRINA, Marka HÖLBLA, Naja VUJINIČA KUKOVCA za predstavnike ustanoviteljice (MOM) v svet Osnovne šole Janka Padežnika Maribor.**

Na podlagi izida glasovanja (25 ZA, 0 PROTI) je bilo ugotovljeno, **DA JE SKLEP SPREJET.**

**11. TOČKA**

**PREDLOG ZA IMENOVANJE PREDSTAVNIKOV USTANOVITELJICE (MOM) V SVET JAVNEGA VZGOJNO - IZOBRAŽEVALNEGA ZAVODA OSNOVNA ŠOLA RADA ROBIČA LIMBUŠ MARIBOR** [**GMS - 513**](https://www.maribor.si/dokument.aspx?id=42696)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 23 svetnic/svetnikov, predlagal v sprejem

**17. SKLEP:**

**Mestni svet Mestne občine Maribor imenuje za dobo štirih let Damijana KOLARIČA, Aleša ČERTALIČA in Jožeta ŠABEDRA za predstavnike ustanoviteljice (MOM) v svet Osnovne šole Rada Robiča Limbuš Maribor.**

Na podlagi izida glasovanja (24 ZA, 1 PROTI) je bilo ugotovljeno, **DA JE SKLEP SPREJET.**

**12. TOČKA**

**PREDLOG ZA IMENOVANJE PREDSTAVNIKOV USTANOVITELJICE (MOM) V SVET JAVNEGA VZGOJNO - IZOBRAŽEVALNEGA ZAVODA VRTEC BORISA PEČETA MARIBOR** [**GMS - 514**](https://www.maribor.si/dokument.aspx?id=42699)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 24 svetnic/svetnikov, predlagal v sprejem

**18. SKLEP:**

**Mestni svet Mestne občine Maribor imenuje za dobo štirih let mag. Gorazda PECKA ŠKOFA, Lidijo ŠKRABAN in Luko KRIŽANCA za predstavnike ustanoviteljice (MOM) v svet Vrtca Borisa Pečeta Maribor.**

Na podlagi izida glasovanja (26 ZA, 0 PROTI) je bilo ugotovljeno, **DA JE SKLEP SPREJET.**

**13. TOČKA**

**PREDLOG ZA IMENOVANJE DIREKTORICE JAVNEGA ZAVODA MUZEJ NARODNE OSVOBODITVE MARIBOR** [**GMS - 515**](https://www.maribor.si/dokument.aspx?id=42704)

**(širitev dnevnega reda)**

Povezavo na gradivo so svetnice/svetniki mestnega sveta prejeli naknadno, kot predlog za razširitev dnevnega reda. Gradivo je objavljeno na spletu. Uvodna pojasnilo o predlagani direktorici je podal župan, Aleksander Saša ARSENOVIČ.

Razprave ni bilo, župan je po ugotovljeni prisotnosti, prisotnost je prijavilo 26 svetnic/svetnikov, predlagal v sprejem

**19. SKLEP:**

**Mestni svet Mestne občine Maribor imenuje dr. Aleksandro Berberih Slana za direktorico javnega zavoda Muzej narodne osvoboditve Maribor s 1. oktobrom 2021 za dobo petih let.**

Na podlagi izida glasovanja (27 ZA, 0 PROTI) je bilo ugotovljeno, **DA JE SKLEP SPREJET.**

**14. TOČKA**

**PREDLOG ZA PODELITEV PRIZNANJ IN NAGRAD MESTNE OBČINE MARIBOR ZA LETO 2021, TER DOLOČITEV DATUMA PODELITVE PRIZNANJA MESTNE OBČINE MARIBOR** [**GMS – 506**](https://www.maribor.si/dokument.aspx?id=42667)

Povezavo na gradivo GMS-506 so svetnice/svetniki mestnega sveta prejeli v skladu s poslovnikom mestnega sveta. Gradivo je objavljeno na spletu. Uvodna obrazložitev ni bila potrebna.

Razprave ni bilo, župan je po ugotovljeni prisotnosti, prisotnost je prijavilo 26 svetnic/svetnikov, predlagal v sprejem

**20. SKLEP:**

**Mestni svet Mestne občine Maribor podeli priznanje Častni občan mesta Maribor g. Tonetu PARTLJIČU.**

Na podlagi izida glasovanja (24 ZA, 1 PROTI) je bilo ugotovljeno, **DA JE SKLEP SPREJET.**

**21. SKLEP:**

**Mestni svet Mestne občine Maribor podeli nagrado srebrni grb ge. Jelki Heleni REBERŠEK GORIŠEK, dr. med. spec. infektologije in epidemiologije.**

Na podlagi izida glasovanja (30 ZA, 0 PROTI) je bilo ugotovljeno, **DA JE SKLEP SPREJET.**

**22. SKLEP:**

**Mestni svet Mestne občine Maribor podeli priznanje listina mesta Maribor RDEČEMU KRIŽU SLOVENIJE - Območnemu združenju Maribor.**

Na podlagi izida glasovanja (30 ZA, 0 PROTI) je bilo ugotovljeno, **DA JE SKLEP SPREJET.**

**23. SKLEP:**

**Mestni svet Mestne občine Maribor podeli priznanja in nagrade mesta Maribor na svečanosti ob prazniku mesta Maribora.**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**15. TOČKA**

**POROČILO VARUHINJE BOLNIKOVIH PRAVIC ZA LETO 2020** [**GMS – 493**](https://www.maribor.si/dokument.aspx?id=42609)**;** [**POPRAVEK GRADIVA POROČILO VARUHINJE BOLNIKOVIH PRAVIC ZA LETO 2020**](https://www.maribor.si/dokument.aspx?id=42665)

Povezavo na gradivo GMS – 493 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je podala Lidija BREZNIK, varuhinja bolnikovih pravic.

Stališče odbora za socialo in zdravstvo je podala Alenka ISKRA, predsednica odbora.

V razpravi so sodelovali:

Tatjana FRANGEŽ , Primož JUHART, mag. Bernard MEMON.

Dodatna pojasnila in odgovore na v razpravi podana vprašanja je podala Lidija BREZNIK, varuhinja bolnikovih pravic.

Po ugotovljeni prisotnosti, prisotnost je prijavilo 32 svetnic/svetnikov, je župan predlagal v sprejem

**24. SKLEP:**

**Mestni svet Mestne občine Maribor se je seznanil s Poročilom varuhinje bolnikovih pravic za leto 2020.**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**16. TOČKA**

**INFORMACIJA O VARNOSTNIH POJAVIH NA OBMOČJU MESTNE OBČINE MARIBOR V LETU 2020** [**GMS – 502**](https://www.maribor.si/dokument.aspx?id=42618)

Povezavo na gradivo GMS – 502 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je podal mag. Donald RUS, direktor Policijske uprave Maribor.

V razpravi so sodelovali:

Ljubica JANČIČ, mag. Bernard MEMON, Aljaž BRATINA, Tatjana FRANGEŽ, Miha RECEK in dr. Samo Peter MEDVED.

Dodatna pojasnila in odgovore na v razpravi podana vprašanja je podal mag. Donald RUS, direktor Policijske uprave Maribor.

Po ugotovljeni prisotnosti, prisotnost je prijavilo 27 svetnic/svetnikov, je župan predlagal v sprejem

**25. SKLEP:**

**Mestni svet Mestne občine Maribor se je seznanil z informacijo o varnostnih pojavih na območju Mestne občine Maribor v letu 2020.**

Na podlagi izida glasovanja (31 ZA, 0 PROTI) je bilo ugotovljeno, **DA JE SKLEP SPREJET.**

**17. TOČKA**

**ODLOK O SPREMEMBAH IN DOPOLNITVAH ODLOKA O NAČINU OPRAVLJANJA LOKALNE GOSPODARSKE JAVNE SLUŽBE ODVAJANJA IN ČIŠČENJA KOMUNALNE IN PADAVINSKE ODPADNE VODE V MESTNI OBČINI MARIBOR – SKRAJŠANI POSTOPEK** [**GMS – 496**](https://www.maribor.si/dokument.aspx?id=42612)

Povezavo na gradivo GMS – 496 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je podal Boštjan ŠTUHEC iz Urada za komunalo, promet in prostor. Razprave ni bilo.

Stališče statutarno-pravne komisije je podala Tjaša GOJKOVIČ, podpredsednica komisije. Stališče za komunalne in gospodarske javne službe je podal mag. Stojan AUER, predsednik odbora.

Po ugotovljeni prisotnosti, prisotnost je prijavilo 29 svetnic/svetnikov, je župan predlagal v sprejem

**26. SKLEP:**

**Mestni svet Mestne občine sprejme Odlok o spremembah in dopolnitvah Odloka o načinu opravljanja lokalne gospodarske javne službe odvajanja in čiščenja komunalne in padavinske odpadne vode v Mestni občini Maribor.**

Na podlagi izida glasovanja (24 ZA, 0 PROTI) je bilo ugotovljeno, **DA JE SKLEP SPREJET.**

**18. TOČKA**

**ODLOK O SPREMEMBAH IN DOPOLNITVAH ODLOKA O NAČINU IZVAJANJA GOSPODARSKE JAVNE SLUŽBE LINIJSKI PREVOZ V MESTNEM PROMETU – SKRAJŠANI POSTOPEK** [**GMS – 503**](https://www.maribor.si/dokument.aspx?id=42619)

Povezavo na gradivo GMS – 503 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je podal Uroš KOSI iz Urada za komunalo, promet in prostor. Razprave ni bilo.

Stališče statutarno-pravne komisije je podala Tjaša GOJKOVIČ, podpredsednica komisije. Stališče za komunalne in gospodarske javne službe je podal mag. Stojan AUER, predsednik odbora.

Po ugotovljeni prisotnosti, prisotnost je prijavilo 28 svetnic/svetnikov je župan predlagal v sprejem

**27. SKLEP:**

**Mestni svet Mestne občine Maribor sprejme Odlok o spremembah in dopolnitvah Odloka o načinu izvajanja gospodarske javne službe linijski prevoz v mestnem prometu.**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**19. TOČKA**

**SPREMEMBE ODLOKOV O USTANOVITVI JAVNIH VZGOJNO – IZOBRAŽEVALNIH ZAVODOV – JAVNIH VRTCEV NA OBMOČJU MESTNE OBČINE MARIBOR – SKRAJŠANI POSTOPEK** [**GMS – 494**](https://www.maribor.si/dokument.aspx?id=42610)

Povezavo na gradivo GMS – 494 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je bila skupna za 19. in 20. točko, podala jo je Brigita GAJZER PLIBERŠEK iz Urada za vzgojo in izobraževanje, zdravstveno, socialo varstvo in raziskovalno dejavnost.

Stališče statutarno-pravne komisije je za 19. in 20. točko podala Tjaša GOJKOVIČ, predsednica komisije. Stališče odbora za mladino, šolstvo in šport je za 19. in 20. točko podala Rosana KLANČNIK, vodja službe za delovanje mestnega sveta.

Stališče kluba svetnikov je podal svetnik Igor JURIŠIČ.

Po ugotovljeni prisotnosti, prisotnost je prijavilo 28 svetnic/svetnikov, je župan predlagal v sprejem

**28. SKLEP:**

**1. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Borisa Pečeta Maribor.**

**2. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec lvana Glinška Maribor.**

**3. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Jadvige Golež Maribor.**

**4. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Jožice Flander Maribor.**

**5. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Otona Župančiča Maribor.**

**6. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Pobrežje Maribor.**

**7. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Studenci Maribor.**

**8. Mestni svet Mestne občine Maribor sprejme Odlok o spremembi Odloka o ustanovitvi javnega vzgojno-izobraževalnega zavoda Vrtec Tezno Maribor.**

Na podlagi izida glasovanja (27 ZA, 0 PROTI) je bilo ugotovljeno, **DA JE SKLEP SPREJET.**

**20. TOČKA**

**ODLOKI O SPREMEMBAH ODLOKOV O USTANOVITVI JAVNIH VZGOJNO – IZOBRAŽEVALNIH ZAVODOV – OSNOVNIH ŠOL NA OBMOČJU MESTNE OBČINE MARIBOR – SKRAJŠANI POSTOPEK** [**GMS – 495**](https://www.maribor.si/dokument.aspx?id=42611)

Povezavo na gradivo GMS – 495 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je bila skupna za 19. in 20. točko, podala jo je Brigita GAJZER PLIBERŠEK iz Urada za vzgojo in izobraževanje, zdravstveno, socialo varstvo in raziskovalno dejavnost.

Po ugotovljeni prisotnosti, prisotnost je prijavilo 23 svetnic/svetnikov, je župan predlagal v sprejem

**29. SKLEP:**

**1. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Kamnica.**

**2. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Prežihovega Voranca Maribor.**

**3. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Bojana llicha Maribor.**

**4. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola bratov Polančičev Maribor.**

**5. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Franca Rozmana – Staneta**

**6. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Malečnik.**

**7. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Toneta Čufarja Maribor.**

**8. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Draga Kobala Maribor.**

**9. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola borcev za severno mejo Maribor.**

**10. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Slave Klavore Maribor.**

**11. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Martina Konšaka Maribor.**

**12. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Angela Besednjaka Maribor.**

**13. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega Zavoda Osnovna šola Franceta Prešerna Maribor.**

**14. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Maksa Durjave Maribor.**

**15. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Janka Padežnika Maribor.**

**16. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Ludvika Pliberška Maribor.**

**17. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Leona Štuklja Maribor.**

**18. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Tabor I Maribor.**

**19. Mestni svet Mestne občine Maribor sprejme Odlok o spremembah Odloka o ustanovitvi javnega vzgojno-izobraževalnega zavoda Osnovna šola Rada Robiča Limbuš.**

Na podlagi izida glasovanja (24 ZA, 0 PROTI) je bilo ugotovljeno, **DA JE SKLEP SPREJET.**

**21. TOČKA**

**SKLEP O SOGLASJU K PRAVILOM ANDRAGOŠKEGA ZAVODA MARIBOR – LJUDSKE UNIVERZE** [**GMS – 499**](https://www.maribor.si/dokument.aspx?id=42615)

Povezavo na gradivo GMS – 499 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev ni bila potrebna. Razprave ni bilo.

Stališče odbora za mladino, šolstvo in šport je podala Rosana KLANČNIK, vodja službe za delovanje mestnega sveta.

Po ugotovljeni prisotnosti, prisotnost je prijavilo 25 svetnic/svetnikov je župan predlagal v sprejem

**30. SKLEP:**

**Mestni svet Mestne občine Maribor sprejme Sklep o soglasju k Pravilom Andragoškega zavoda Maribor – Ljudske univerze.**

Na podlagi izida glasovanja (34 ZA, 0 PROTI) je bilo ugotovljeno, **DA JE SKLEP SPREJET.**

**22. TOČKA**

**SKLEP O DOLOČITVI REDNE DELOVNE USPEŠNOSTI DIREKTORICE JAVNEGA ZAVODA MUZEJ NARODNE OSVOBODITVE MARIBOR ZA LETO 2020** [**GMS – 500**](https://www.maribor.si/dokument.aspx?id=42616)

Povezavo na gradivo GMS – 500 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev ni bila potrebna. Razprave ni bilo.

Stališče odbora za kulturo je podala Zdenka KRIŽANIČ, predsednica odbora.

Po ugotovljeni prisotnosti, prisotnost je prijavilo 29 svetnic/svetnikov je župan predlagal v sprejem

**31. SKLEP:**

**Mestni svet Mestne občine Maribor sprejme Sklep o določitvi dela plače za redno delovno uspešnost direktorice javnega zavoda Muzej narodne osvoboditve Maribor za leto 2020.**

Na podlagi izida glasovanja (31 ZA, 0 PROTI) je bilo ugotovljeno, **DA JE SKLEP SPREJET.**

**23. TOČKA**

**SKLEP O DOLOČITVI REDNE DELOVNE USPEŠNOSTI DIREKTORICE JAVNEGA ZAVODA POKRAJINSKI MUZEJ MARIBOR ZA LETO 2020** [**GMS – 501**](https://www.maribor.si/dokument.aspx?id=42617)

Povezavo na gradivo GMS – 501 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev ni bila potrebna. Razprave ni bilo.

Stališče odbora za kulturo je podala Zdenka KRIŽANIČ, predsednica odbora.

Po ugotovljeni prisotnosti, prisotnost je prijavilo 32 svetnic/svetnikov je župan predlagal v sprejem

**32. SKLEP:**

**Mestni svet Mestne občine Maribor sprejme Sklep o določitvi dela plače za redno delovno uspešnosti direktorice javnega zavoda Pokrajinski muzej Maribor za leto 2020**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**24. TOČKA**

**SEZNANITEV Z NAMERO ZA DODATNO ZADOLŽEVANJE DRUŽBE DOM POD GORCO D.O.O.** [**GMS – 497**](https://www.maribor.si/dokument.aspx?id=42613)

Povezavo na gradivo GMS – 497 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je bila skupna za 24. in 25. točko, podal jo je Gregor ŽIGON, direktor Doma pod gorco d.o.o.

Stališče odbora za finance je podala Katarina MEJAL, predsednica odbora. Stališče odbora za socialo in zdravstvo je podala Alenka ISKRA, predsednica odbora.

Po ugotovljeni prisotnosti, prisotnost je prijavilo 31 svetnic/svetnikov, je župan predlagal v sprejem

**33. SKLEP:**

**Mestni svet Mestne občine Maribor se seznani s prijavo družbe DOM POD GORCO d.o.o. na Javni razpis za podelitev koncesij za opravljanje institucionalnega varstva v domovih za starejše za 1.100 mest, številka 0144-1/2021, objavljenem s strani Ministrstva za delo, družino, socialne zadeve in enake možnosti v Uradnem listu RS, štev. 100/2021dne 24.06.2021 in nameravanim dodatnim zadolževanjem družbe DOM POD GORCO d.o.o. izključno za namen izgradnje prizidka k domu za starejše v primeru, da je družba na navedenem javnem razpisu uspešna ter daje soglasje za prijavo družbe DOM POD GORCO d.o.o. na naveden javni razpis.**

Na podlagi izida glasovanja (27 ZA, 0 PROTI) je bilo ugotovljeno, **DA JE SKLEP SPREJET.**

**25. TOČKA**

**SEZNANITEV Z NAMERO DOKAPITALIZACIJE DRUŽBE DOM POD GORCO D.O.O. S STVARNIM VLOŽKOM** [**GMS – 498**](https://www.maribor.si/dokument.aspx?id=42614)

Povezavo na gradivo GMS – 498 so svetnice/svetniki prejeli v skladu s poslovnikom mestnega sveta in je objavljeno na spletu.

Stališče odbora za finance je podala Katarina MEJAL, predsednica odbora. Stališče odbora za socialo in zdravstvo je podala Alenka ISKRA, predsednica odbora.

Po ugotovljeni prisotnosti, prisotnost je prijavilo 28 svetnic/svetnikov, je župan predlagal v sprejem

**34. SKLEP:**

**Mestni svet Mestne občine Maribor se seznani s prijavo družbe DOM POD GORCO d.o.o. na Javni razpis za podelitev koncesij za opravljanje institucionalnega varstva v domovih za starejše za 1.100 mest, številka 0144-1/2021, objavljenem s strani Ministrstva za delo, družino, socialne zadeve in enake možnosti v Uradnem listu RS, štev. 100/2021 dne 24.06.2021, in namero Mestne občine Maribor o povečanju osnovnega kapitala družbe DOM POD GORCO d.o.o. s stvarnim vložkom, ki ga predstavljata parceli številka 735/22 in 735/23, vse katastrska občina 660-Studenci, v primeru, da je družba DOM POD GORCO d.o.o. na predhodno navedenem javnem razpisu uspešna.**

Na podlagi izida glasovanja (29 ZA, 0 PROTI) je bilo ugotovljeno, **DA JE SKLEP SPREJET.**

**26. TOČKA**

**POROČILO O IZVRŠEVANJU PRORAČUNA MOM V OBDOBJU I-VI 2021**

[**GMS – 491**](https://www.maribor.si/dokument.aspx?id=42608)

Povezavo na gradivo GMS – 491 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev sta podala mag. Mateja CEKIĆ iz urada za finance in proračun in župan, Aleksander Saša ARSENOVIČ. Razprave ni bilo.

Stališče odbora za finance je podala Katarina MEJAL, predsednica odbora. Stališče odbora za kulturo je podala Zdenka KRIŽANIČ, predsednica odbora. Stališče odbora za lokalno samoupravo in splošne zadeve je podal Josip ROTAR, predsednik odbora. Stališče za urejanje prostora, varstvo okolja in varstva narave je podala Barbara GLAVIČ, predsednica odbora. Stališče odbora za kmetijstvo in celostni razvoj podeželja je podal Vid LEŠNIK, podpredsednik odbora. Stališče odbora za socialo in zdravstvo je podala Alenka ISKRA, predsednica odbora. Stališče odbora za gospodarstvo je podal mag. Vilijem POZEB, predsednik odbora. Stališče odbora za mladino, šolstvo in šport je podala Rosana KLANČNIK, vodja službe za delovanje mestnega sveta. Stališče odbora za komunalne in gospodarske javne službe je podal mag. Stojan AUER, predsednik odbora.

Po ugotovljeni prisotnosti, prisotnost je prijavilo 27 svetnic/svetnikov je župan predlagal v sprejem

**35. SKLEP:**

**Mestni svet Mestne občine Maribor sprejme Poročilo o izvrševanju proračuna MOM v obdobju l-VI 2021.**

Na podlagi izida glasovanja (28 ZA, 0 PROTI) je bilo ugotovljeno, **DA JE SKLEP SPREJET.**

**27. TOČKA**

**VPLIV UVEDBE PLAČLJIVEGA TESTIRANJA NA VIRUS SARS-COV-2 NA PRORAČUN MOM** [**GMS - 505**](https://www.maribor.si/dokument.aspx?id=42630) **; DODATEK H GRADIVU - DOPOLNITEV GRADIVA (**[**H GMS - 505**](https://www.maribor.si/dokument.aspx?id=42666)**)**

Povezavo na gradivo GMS – 505 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev ni bila potrebna.

Stališče odbora za finance je podala Katarina MEJAL, predsednica odbora. Stališče odbora za socialo in zdravstvo je podala Alenka ISKRA, predsednica odbora.

V razpravi je sodeloval Igor JURIŠIČ.

Po ugotovljeni prisotnosti, prisotnost je prijavilo 23 svetnic/svetnikov je župan predlagal v sprejem

**36. SKLEP:**

**Mestni svet Mestne občine Maribor se seznani z gradivom z naslovom “Vpliv uvedbe plačljivega testiranja na virus SARS- CoV-2 na proračun Mestne občine Maribor”.**

Na podlagi izida glasovanja (24 ZA, 0 PROTI) je bilo ugotovljeno, **DA JE SKLEP SPREJET.**

**28. TOČKA**

**STRATEGIJA ŠPORTA MESTNE OBČINE MARIBOR ZA OBDOBJE 2021-2030 – DRUGA OBRAVNAVA** [**GMS – 469**](https://www.maribor.si/dokument.aspx?id=42607)

Povezavo na gradivo GMS – 469 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev je podal Darko ZARIČ, vodja urada za šport.

Stališče odbora za mladino, šolstvo in šport je podala Rosana KLANČNIK, vodja službe za delovanje mestnega sveta.

Po ugotovljeni prisotnosti, prisotnost je prijavilo 29 svetnic/svetnikov je župan predlagal v sprejem

**37. SKLEP:**

**Mestni svet Mestne občine Maribor sprejme Strategijo športa v Mestni občini Maribor za obdobje 2021- 2030.**

Na podlagi izida glasovanja (27 ZA, 0 PROTI) je bilo ugotovljeno, **DA JE SKLEP SPREJET.**

**29. TOČKA**

**ŠTUDIJA IZVEDLJIVOSTI ZA RAVNANJE Z ODPADNIM BLATOM IZ CČN MARIBOR** [**GMS – 504**](https://www.maribor.si/dokument.aspx?id=42624)

Povezavo na gradivo GMS – 504 so svetnice/svetniki prejeli v skladu s poslovnikom mestnega sveta in je objavljeno na spletu. Uvodno obrazložitev so podali dr. Boštjan RAJH, mag. Urška HOZJAN, Andraž MLAKER iz urada za komunalo, promet in prostor in dr. Samo Peter MEDVED, podžupan.

Stališče odbora za urejanje prostora, varstvo okolja in varstvo narave je podala Barbara GLAVIČ, predsednica odbora.

Svetnica Melita PETELIN je pri podanem stališču odbora za komunalne in gospodarske javne službe podala pripombo. Odbor se je s študijo seznanil in povedala, da je na odboru bilo od 7 članov na koncu prisotnih samo 4. Odbor se je seznanil in sprejel vse predlagane sklepe.

Po ugotovljeni prisotnosti, prisotnost je prijavilo 29 svetnic/svetnikov je župan predlagal v sprejem

**38. SKLEP:**

**Mestni svet Mestne občine Maribor se seznani z vsebino študije ravnanja z odpadnim blatom iz CČN Maribor.**

Na podlagi izida glasovanja (22 ZA, 1 PROTI) je bilo ugotovljeno, **DA JE SKLEP SPREJET.**

Obravnavane so bile vse točke dnevnega reda, župan se je zahvalil za sodelovanje in sejo ob 20.30 uri zaključil.

Zapisala:

Tea GOLJAT, služba za delovanje mestnega sveta

|  |  |
| --- | --- |
| Vodja službe za  delovanje mestnega sveta  Rosana KLANČNIK, univ. dipl. prav. | ŽUPAN  MESTNE OBČINE MARIBOR  Aleksander Saša ARSENOVIČ |